CELEX: 62011CN0053
Language: et
Date: 2011-02-07 00:00:00
Title: Kohtuasi C-53/11 P: Siseturu Ühtlustamise Ameti (kaubamärgid ja tööstusdisainilahendused) 7. veebruaril 2011 esitatud apellatsioonkaebus Üldkohtu (neljas koda) 24. novembri 2010 . aasta otsuse peale kohtuasjas T-137/09: Nike International vs. Siseturu Ühtlustamise Amet (kaubamärgid ja tööstusdisainilahendused) — Muñoz Molina (R 10)

21.5.2011   
            
            
               ET
            
            
               Euroopa Liidu Teataja
            
            
               C 152/10
            
         Siseturu Ühtlustamise Ameti (kaubamärgid ja tööstusdisainilahendused) 7. veebruaril 2011 esitatud apellatsioonkaebus Üldkohtu (neljas koda) 24. novembri 2010. aasta otsuse peale kohtuasjas T-137/09: Nike International vs. Siseturu Ühtlustamise Amet (kaubamärgid ja tööstusdisainilahendused) — Muñoz Molina (R 10)
   (Kohtuasi C-53/11 P)
   2011/C 152/17
   Kohtumenetluse keel: hispaania
   
      Pooled
   
   
      Apellant: Siseturu Ühtlustamise Amet (kaubamärgid ja tööstusdisainilahendused) (esindaja: J. Crespo Carrillo)
   
      Teised menetlusosalised: Nike International Ltd., Aurelio Muñoz Molina
   
      Apellandi nõuded
   
   
               —
            
            
               tühistada vaidlustatud otsus;
            
         
               —
            
            
               teha uus sisuline otsus, milles jäetakse rahuldamata vaidlustatud otsuse peale esitatud hagi, või saata asi tagasi Üldkohtusse;
            
         
               —
            
            
               mõista kohtumenetluse kulud välja [Üldkohtu menetluse] hagejalt.
            
         
      Väited ja peamised argumendid
   
   1.   Määruse nr 2868/95
       (1)
      eeskirja 49 ja määruse nr 40/94
       (2)
      artikli 59 rikkumine
   
   Vaidlustatud kohtuotsuse õiguslikuks aluseks on määruse nr 2868/95 eeskirja 49 lõige 1 koostoimes määruse nr 40/94 praeguse artikliga 59. Sellegipoolest ei viita vaidlustatud kohtuotsus kordagi määruse nr 2868/95 eeskirja 49 lõiget 1 ega määruse nr 40/94 artiklit 59 ega võta seisukohta selle kohaldamises konkreetsele kohtuasjale. Ühtlustamisamet leiab, et see kujutab endast õigusnormi rikkumist ja põhjendamise puudumist.
   2.   Ühtlustamisameti suuniste ja määruse nr 2868/95 eeskirja 49 lõike 1 rikkumine
   
   Ühtlustamisamet leiab, et tema suunised ei kohaldu käesolevale asjale. Sellegipoolest märgib vaidlustatud kohtuotsus kaks korda, et apellatsioonikojad olid kohustatud kohaldama ühtlustamisameti suuniseid. See on ühtlustamisameti arvates õigusnormi rikkumine.
   
      (1)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT L 303, lk 1; ELT eriväljaanne 17/01, lk 189).
   
      (2)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).